Parker Solar Probe

**Parker Solar Probe**, predtým *Solar Probe* (pred 2002), *Solar Probe Plus* (2010–17), *Parker Solar Probe* (od 2017), je slnečná sonda, ktorá letí skúmať slnečnú korónu. Najbližší prelet má byť 9,86 násobok polomeru Slnka od stredu Slnka. Umožní získať ďalšie vedomosti o slnečnej koróne a mechanizmu slnečného vetra. Pri lete k Slnku má sonda použiť gravitačné brzdenie pri Venuši.

Sonda mala byť vypustená v roku 2015, nakoniec k vypusteniu došlo 12. augusta 2018. Dĺžka misie je plánovaná na takmer 7 rokov, najbližšie k Slnku by sa sonda mala dostať v rokoch 2024 a 2025. Sonda je pomenovaná podľa amerického astrofyzika Eugena Parkera.

## Štart
náhľad|vľavo|Štart sondy Parker Solar Probe
Štartovacie okno trvalo od 31. 7. do 20. 8, rozšírené do 23.8.2018. Pre odklad bol štart preložený na 11. 8. 2018. Kvôli alarmu čidla tlaku plynného hélia sa nestihol v dennom štartovacom okne 65 minút. Štart 12. 8. 2018 7:31 UTC prebehol podla plánu a raketa Delta IV Heavy s horným stupňom Star 48BV vyniesla sondu na hyperbolickú dráhu Zeme. Štartu Delta IV Heavy s Parker Solar Probe patrí druhé miesto v udelenej rýchlosti sonde s v_inf=12,337 km/s, prvé miesto má New Horizons s v_inf=12,559 km/s, vyjadrené charakteristickou energiou C3 New Horizons C3=157.74 km2/s2, PSP  C3=152.21 km2/s2.

Vedecká fáza sa uskutoční počas 7 rokov, pričom sa zameria na obdobia, kedy bude kozmická sonda najbližšie k Slnku. Plánovaných je 24 obehov. Trajektória kozmickej sondy bude zahŕňať sedem preletov okolo Venuše, ktoré budú postupne zmenšovať eliptickú dráhu okolo Slnka.

Orbita bude mať tvar pretiahnutej elipsy s krátkymi časmi, ktoré strávi sonda v blízkosti Slnka.

Pri preletoch okolo Slnka dosiahne rýchlosť až 190 km/s, čo ju dočasne urobí najrýchlejším človekom vyrobeným objektom, takmer trikrát rýchlejšia ako držiteľ aktuálneho rekordu, Helios-B. Rovnako, ako každý objekt na obežnej dráhe, pri približovaní k perihéliu gravitácia sondu zrýchľuje, potom opäť spomaľuje, až kým nedosiahne afélium. Tento jav popisuje druhý Keplerov zákon.

## Brzdiaci manéver pri Venuši
Každý prelet okolo Venuše bude využitý na gravitačné brzdenie, spomalenie sondy a tým znížením perihélia. Prvý brzdiaci manéver prebehol 3. 10. 2018.

Dátumy jednotlivých preletov popri Venuši:

# 03. 10. 2018
# 26. 12. 2019
# 11. 07. 2020
# 20. 02. 2021
# 16. 10. 2021
# 21. 08. 2023
# 06. 11. 2024

## Časová os a trajektória
Plánovaná misia obsahuje 24 obletov okolo Slnka a 7 preletov blízko Venuše. Prelety pri Venuši sa využijú na spomalenie sondy, v dôsledku čoho sa zníži príslnie (perihélium) sondy.

náhľad|Sedem preletov okolo Venuše a zníženie rýchlosti sondy
náhľad|Časové údaje vzdialenosti a rýchlosti misie PSP vzhľadom k Slnku (SSB)
náhľad|Trajektória PSP - 24 obletov okolo Slnka v súradniciach SSB, vzdialenosť v AU.
náhľad|Parker Solar Probe pri 24. perihéliu

Po ukončení misie sonda zostane na orbite, ale po minutí paliva sa nedokáže orientovať štítom k Slnku, tak vlastne vyhorí a zostane obiehať len jej torzo.  

## História prevádzky
[náhľad|Parker Solar Probe letí cez vonkajšiu atmosféru Slnka počas prvej fázy solárneho stretnutia v novembri 2018. Zosnímané sondou [STEREO (satelity)|STEREO-A]]

* Štart 12. augusta 2018  7:31 UTC
* Sonda vykonala svoju prvú plánovanú korekciu trajektórie TCM 20. augusta 2018
* Aktivácia a testovanie prístrojov začiatkom septembra 2018. Dva teleskopické kamery WISPR vykonali 9. septembra úspešný prvý test svetla, ktorý prenášal širokouhlý obraz pozadia oblohy smerom ku galaktickému stredu.
* 3. októbra 2018 sonda úspešne vykonala prvý zo siedmich plánovaných preletov okolo Venuše. Dostala sa do vzdialenosti asi 2 446 kilometrov od povrchu Venuše, aby sa znížila rýchlosť sondy a tým sa jej perihélium premiestnilo bližšie k Slnku.
*Prvý prelet okolo Slnka 6. novembra 2018 3:28 UTC vo vzdialenosti 24 819 258 km, 0,1659 au. Jej rýchlosť, 95,326 km/s, je nový rekord pre umelé teleso vo vesmíre do 4. preletu v januári 2020. Prenos dát z preletu začal 7. 12. 2018.
* 28. apríla 2021 preletela sonda, pri svojom ôsmom prelete okolo Slnka, vo výške približne 13 miliónov km nad povrchom. Prvýkrát v histórii tak sonda vstúpila do slnečnej atmosféry.

## Galéria

Parker-Solar-Probe-Ram-Facing-View.png|Prístroje sondy Parker Solar Probe
Parker-Solar-Probe-Anti-Ram-Facing-View.png|Prístroje sondy Parker Solar Probe
Parker-Solar-Probe-FIELDS.png|Prístroj FIELDS
Parker-Solar-Probe-WISPR.png|WISPR: širokouhlý dvojnásobný teleskop s FOV 40°a 58°, uhol záberu začína na 13.5° od osi PSP pre vnútorný teleskop a 50° pre vonkajší


## Referencie

## Iné projekty

## Externé odkazy

* Parker Solar Probe na webe NASA Science
* 
* 

Kategória:Kozmonautika v 2018
Kategória:Sondy NASA
Kategória:Slnečné sondy
Kategória:Prieskum Venuše
Kategória:Úspešné sondy